Пияздын пайдалары
Жөтөлдө

Жөтөл үчүн пияздын ширеси натыйжалуу дары болуп эсептелет. Эгерде анын жыты жана даамы жакса. Болбосо пияздын кесимин кулагыңызга тыгып коюңуз, анын ширеси баары бир каныңызга таасир этет да, оорудан куткарат. 

Күнгө күйүүдө
Күнгө күйүп калуу баарыбыз үчүн абдан жагымсыз көрүнүш. Аны жок кылуу үчүн эки кесим пиязды алып күйүктүн үстүнө 2 мүнөт коёбуз. Эгерде күйүктөн дале арылбасаңыз, жумуртканын белогун сүйкөп коюңуз. 

Баш, кулак ооруда
Башы менен кулагы ооруган адам бул оорулардын канчалык тозок экенин жакшы билет. Бул оорудан кутулуу үчүн адам эмне болсо да жасагысы келип калат эмеспи. Убара тартпай жөн гана пияздын кесиндисин кулагыңызга тыгып коюңуз. Ал суук тийүүдө натыйжалуу каражат болуп эсептелет. Эгерде сизди шакый да кыжалат кылса, бул ыкманы уктардын алдында да кайталаңыз. Пияз кулагыңызга тыгылган боюнча уктап деле калсаңыз болот. Жыйынтыгына ыраазы болосуз. 

Дене табында

Пияз өзгөчө балдардын дене табынын көтөрүлүшүнө жакшы жардам берет. Эгерде балаңыздын дене табы көтөрүлүп жаткан болсо, пиязды аарчып, шакекче кылып кесип аласыз. Аны алма уксусуна малып, ургулап туруп байпагына төшөп кийгизип койсоңуз, дене табы түшүп калат.

Сыздоокто

Пиязды төрт бөлүккө бөлөсүз дагы, анын бир бөлүгүнүн сырткы кабатын алып, анын ичине шилекейленген кир самын саласыз да, сыздоокко таңып коёсуз. Сыздооктун ириңин соруп алат. 

Канды токтотуу

Кокусунан териңизди кесип алсаңыз пияздын бир-эки кесимин коюп, чүпүрөк менен таңып салсаңыз, кан токтоп калат. Эгерде дайыма пиязды таңып жүрсөңүз жаратыңыз бат айыгат. 

Чыйрыгууда

Эгерде денеңиз чыйрыгып ысый албай жатсаңыз, сизге пияз жардамга келет. Бир пиязды аарчып алып чийки боюнча баарын жеңиз. Бир канча убакыттан кийин чыйрыгууңуз басылып, жылып жеңилдеп калганыңызды сезесиз. 

Буттун жагымсыз жытына
Пиязды шакекче кылып туурап, бутка коюп туруп байпак кийип алсаңыз, бутуңуздагы жагымсыз жыттан арыласыз. 

Аары чакса

Эгерде курт-кумурскалар чагып алган болсо, пияздан кесип алып ошол жерге койсоңуз, шишигин таратып, уусун чыгарып, теринин бат айыгышына жардам берет. 

Тырыкты кичирейтет

Теридеги тырыкты кичирейтүү үчүн тырыктын айланасын пияздын кесиндиси менен сүрүп турасыз.
Интернеттеги шилтемелер
http://lady.kg/node/2260